stanford-oval/wikipedia huggingface dataset:
משלחת ההצלה של אמין פאשה
גורל הטור השני

ב־16 ביוני עזב סטנלי את המצודה בחיפוש אחר הטור השני. זמן רב לא היה קשר איתם. לבסוף, ב-17 באוגוסט בבנליה, 90 קילומטרים במעלה הזרם מימבויה, מצא סטנלי את בוני האירופי היחיד שנשאר האחראי על הקבוצה, יחד עם קומץ סבלים מורעבים. שאר הקצינים מתו - ברטלוט נורה, ג'יימסון נפטר מחום, טרופ הפך לבעל מום, והרברט וורד חזר לקונגו בפעם השנייה לטלגרף ללונדון לקבל הוראות נוספות, זאת אחרי שלא היה להם קשר עם סטנלי למעלה משנה.
המטרה המקורית של הטור השני הייתה להמתין לסבלים נוספים מטיפו טיב - והיא לא הושגה, מכיוון שללא התחמושת שסופקה על ידי המשלחת, טיפו טיב לא היה יכול לגייס אותם. ברטלוט החליט לשלוח את טרופ והחולים האחרים במורד קונגו, ב-11 ביוני 1888, לאחר שהגיעה אליהם קבוצת תגבורת והם מנו סך הכל 560 איש ויצאו לחפש את סטנלי.
הטור של הקבוצה השנייה התפרק עד מהרה לכאוס, עקב עריקות רחבות היקף ואז ב-19 ביולי נורה ברטלוט בעת שניסה להפריע לטקסים בעיר Manyema. ג'יימסון החליט לרדת לבנגאלה כדי להביא מטענים נוספים ויצא ב-9 באוגוסט, זמן קצר לפני בואו של סטנלי.
סטנלי נבהל מהמצב של הטור השני והאשים אותם בחוסר תנועה למרות פקודותיו הקודמות להמתין לו בימבויה. מהקצינים ששרדו שמע סטנלי גם סיפורים על אכזריותו של ברטלוט ושל קצין אחר, ג'יימסון, שעל פי החשד רכש שפחה צעירה ונתן אותה לקניבלים כדי שיוכל לרשום אותה שנהרגה ונאכלה. לאחר שיגור מספר מכתבים למטה בקונגו, המשלחת חזרה לפורט בודו, ניסתה מסלול אחר שלא הוכיח את עצמו טוב יותר באספקת המזון, והיא הגיעה למבצר ב־20 בדצמבר. מספר אנשיה היה כעת - 412 איש, מהם 124 היו חולים מכדי לסחוב משא.
ב־16 בינואר 1889, בסמוך לאגם אלברט, קיבל סטנלי מכתבים מאמין וג'פסון, שנאסרו על ידי קציני אמין במשך מספר חודשים, ובמקביל תפסו המהדיסטים מקומות נוספים באקווטוריה. מאז בואו של סטנלי נפוצו שמועות רבות על כוונותיו של אמין ועל גורל החיילים. מספר קצינים התקוממו, הדיחו את אמין כמושל והחזיקו אותו ואת ג'פסון במעצר בית בדופיל עד נובמבר. אף על פי כן אמין עדיין לא רצה לנטוש את המחוז.
לחוף

כל חברי המשלחת ששרדו הגיעו עד 17 בפברואר למחנה של סטנלי מעל אגם אלברט, עם אמין וקבוצה של כ-65 חיילים נאמנים. בשבועות שלאחר מכן הצטרפו אליהם כמה מאות מחסידי אמין, רבים מהם בני משפחות החיילים. אמין עדיין לא הביע כוונה נחרצת לעזוב את האזור, ו-5 באפריל, לאחר ויכוח סוער, סטנלי קבע כיעד עזיבה והמשלחת יצאה את קוואלי לכיוון החוף ב־10 באפריל.
המסע לחוף פנה תחילה דרומה לאורך האגף המערבי של הר הרוונזורי, וקפטן סטארס ניסה לעלות לפסגה, והגיעה לגובה 10,677 רגל לפני שנאלץ לחזור. לאחר מכן הם עברו ליד אגם אדוארד ואגם ג'ורג', ואז לנקודה הדרומית ביותר באגם ויקטוריה ועברו דרך ממלכות אנקול וקראגווה. סטנלי ערך "חוזים" עם השליטים השונים. אף על פי שסביר להניח כי המקומיים לא הבינו את משמעות החוזים האלה, אך לאחר מכן הם שימשו בסיס לתביעות של חברת הסחר המזרח אפריקאית שפעלה באזור.
את אגם ויקטוריה הם ראו ב-15 באוגוסט והמשלחת הגיעה לתחנת המיסיונר של מקאי באוסאמבירו ב־28 באוגוסט. בשלב זה הם החלו ללמוד על המצב הפוליטי המשתנה והמורכב במזרח אפריקה, כאשר האינטרסים הבריטי והגרמני מתערבבים יחדיו. סטנלי עזב ב-17 בספטמבר, עם משלחת שמספר אנשיה פחת כעת לכ-700 תוצאה משילוב מוות ועריקות.
עם התקרבות המשלחת לחוף הם נתקלו במשלחות של גרמנים ועדויות נוספות לפעילות גרמנית בפנים הארץ. הם נפגשו עם החוקר הגרמני ויסמן ב-4 בדצמבר וליוו אותו לבגמויו. באותו ערב נערכה מסיבה, שבמהלכה נפל אמין מחלון הקומה השנייה שחשב שזאת מרפסת. מהנפילה הוא התאושש רק בסוף ינואר 1890. בינתיים, שאר המשלחת התפזרה. סטנלי נסע לזנזיבר ומשם לקהיר, בה כתב את 900 העמודים של In Darkest Africa תוך 50 יום בלבד.
הסודנים והמצרים הועברו חזרה למצרים, חלקם חזרו אחר כך לעבודה עבור "החברה למזרח אפריקה" אמין התקשר לגרמנים בפברואר, ושאר האירופאים חזרו לאנגליה.
לאחר מכן

סטנלי חזר לאירופה במאי 1890 וזכה להד ציבורי גדול. גם הוא וגם הקצינים שלו קיבלו פרסים רבים ותוארי כבוד. ביוני פורסם ספרו שמכר 150,000 עותקים. אבל ההערכה החיובית של פועלו הייתה קצרת מועד. בסתיו, עם היוודע העלות האמיתית של המשלחת, וכשמשפחות הקצינים ברטלוט וג'יימסון הגיבו להאשמותיו של סטנלי לגבי מה שקרה בטור השני, התגברה הביקורת והגינוי של סטנלי. בסופו של דבר זו הייתה המשלחת האחרונה מסוגה. משלחות עתידיות באפריקה ינוהלו על ידי הממשלה למימוש יעדים צבאיים או פוליטיים, או יתקיימו אך ורק לצרכים מדעיים.
בשנים 1898 - 1900 התפשטה מגפת מחלת שינה הרסנית לשטחים שהם הרפובליקה הדמוקרטית של קונגו, מערב אוגנדה ודרום סודאן. ייתכן וראשי בקר מקומיים שהיו עם המשלחת הם אלה שהכניסו את הטפיל לאזורים שלא הושפעו ממנו בעבר. עם זאת, לא כל המחברים מסכימים לעובדה זו.
הערות שוליים

↑  Headley, Joel (1890). Stanley's Adventures in the Wilds of Africa. Edgewood
↑  Stanley, Henry (1909). The Autobiography of Sir Henry Morton Stanley. Boston: Houghton Mifflin Company. p. 355.
↑  Stanley, Henry (1891). In Darkest Africa. New York: Charles Scribner's Sons. p. 62.
↑  Stanley, Henry (1891). In Darkest Africa. New York: Charles Scribner's Sons. p. 69.
↑  J. M. Gray, "Early Treaties in Uganda, 1888-1891", The Uganda Journal, The Journal of the Uganda Society, 2:1 (1948), 30
↑  British National Archives, Kew (BNA) FO 2/139 (Treaty number 56, undated).
↑  Jeal, T, Stanley: The Impossible Life of Africa's Greatest Explorer, Yale University Press, 2007, pp. 357-358.
↑  Parry, Eldryd H. O. (2008-04-15). "Book Review". Brain. 131 (5): awn069.
↑  Lyons, Maryinez (2002-06-30). The Colonial Disease. Cambridge University Press. pp. 70–73.
| --- | --- |
בקרת זהויות :  NLI: 987007304722905171  LCCN: n98056486  VIAF: 127785940   WorldCat (עם VIAF): 127785940 
קציני משלחת ההצלה, קהיר 1890: (משמאל לימין) עומדים:רוברט נלסון, וילאם סטארס. יושבים:ד"ר פארק, הנרי סטנלי, ארתור ג'פסון
הסירה המתפרקת "אדוואנס" שהמשלחת לקחה איתה
מסלול משלחת ההצלה של אמין פאשה
קבוצת סבלים של המשלחת סוחבים ציוד ואספקה בגשם
המחנה של המשלחת לחופי אגם ויקטוריה
אנשי המשלחת עם אנשי שבטים שונים, ופיגמיים - השוואה של גובה וחזות
אנשי המשלחת של סטנלי מותקפים על ידי ילידים
קולומביה

ערך זה עוסק במדינה בדרום אמריקה. אם התכוונתם למשמעות אחרת, ראו .
קוֹלוֹמְבְּיָה, או בשמה הרשמי רֶפּוּבְּלִיקַת קוֹלוֹמְבִּיָּה (בספרדית: República de Colombia, ‏האזנהקובץ:Es-República de Colombia.oga‏Ⓘ‏) היא מדינה בצפון-מערב דרום אמריקה. גובלת במזרח עם ונצואלה וברזיל, בדרום עם אקוודור ופרו, בצפון עם האוקיינוס האטלנטי, דרך הים הקריבי, בצפון-מערב עם פנמה, ובמערב עם האוקיינוס השקט. חולקת גבולות ימיים עם מדינות הקריביים בהן ג'מייקה, האיטי, והרפובליקה הדומיניקנית, ועם מדינות מרכז אמריקה, בהן הונדורס, ניקרגואה וקוסטה ריקה.
קולומביה היא המדינה ה-25 בגודלה בעולם והרביעית בגודלה בקרב מדינות דרום אמריקה (אחרי ברזיל, ארגנטינה ופרו) מבחינת שטח. קולומביה היא גם המדינה ה-29 בעולם בגודל אוכלוסייתה, והשנייה בקרב מדינות דרום אמריקה, אחרי ברזיל.
השטח שבו שוכנת כעת קולומביה אוכלס בעבר על ידי שבטים ילידים שהיגרו מצפון ומרכז אמריקה, כגון שבטי המוייסקה, קיומבאיה, וטאיירונה. בדרום שכנה אימפריית האינקה. הספרדים הגיעו בשנת 1499, והחלו תקופה של כיבוש ויישוב, קולוניזציה, שבסופו של דבר הובילה להקמת מלכות המשנה של גרנדה החדשה (שהכילה את המדינות קולומביה, ונצואלה, אקוודור ופנמה) ובירתה בוגוטה. עצמאות מספרד הושגה בשנת 1819, אבל כבר בשנת 1830 רפובליקת קולומביה הגדולה התמוטטה כתוצאה מפרישתן של ונצואלה ואקוודור. קולומביה המודרנית, ביחד עם פנמה, נהייתה לרפובליקת גרנדה החדשה. האומה החדשה התנסתה בפדרליזם כשהקימה את הקונפדרציה הגרנדית בשנת 1858, ולאחר מכן את ארצות הברית של קולומביה בשנת 1863, עד שלבסוף הוכרז על רפובליקת קולומביה בשנת 1886. פנמה פרשה מהרפובליקה בשנת 1903.
לקולומביה עבר עשיר של שלטון חוקתי, והמפלגה הקונסרבטיבית והמפלגה הליברלית, שהוקמו ב-1843 ו-1848 בהתאמה, הן שתי המפלגות העתיקות ביותר ששרדו באמריקות. למרות זאת, מתיחות בין שתי המפלגות הובילה לעיתים קרובות לאלימות, במיוחד במלחמת אלף הימים (1899–1902) וב- La Violencia (האלימות), החל מ-1948. מאז 1960, כוחות ממשלתיים היו מעורבים בעימותים עם מתקוממים שמאלניים וכוחות צבאיים-למחצה ימניים. הסחר בקוקאין החמיר את המצב, והעימותים החריפו באופן ניכר החל משנת 1990. למרות זאת, למתקוממים חסר הכוח הצבאי או התמיכה הציבורית הדרושה להפיכת הממשלה, ובשנים האחרונות האלימות מצטמצמת. המתקוממים ממשיכים לבצע התקפות כנגד אזרחים, וחלקים גדולים העוטפים את האזור הכפרי עדיין תחת השפעת קבוצות גרילה, אולם הממשלה החלה במאמצים שמטרתם לאשר מחדש את שליטתה לאורך כל המדינה, וכעת ישנה נוכחות ממשלתית בכל אחד ממחוזות קולומביה. בינתיים, למרות הדאגה מהאלימות במדינה, שיעור הרצח בקולומביה היה למשך מספר רב של שנים בין הגבוהים בעולם, אך קוצץ בכמעט חצי משנת 2002.
קולומביה היא בעלת הציבור דובר-הספרדית השני בגודלו בעולם, אחרי מקסיקו. היא גם אחת המדינות המתועשות ביותר בדרום אמריקה. קולומביה מגוונת מאוד מבחינה אתנית, והיחסים בין צאצאי השבטים המקוריים, הקולוניאלים הספרדיים, עבדים אפריקאיים ומהגרים מהמאה ה-20 מאירופה והמזרח התיכון הפיקו מסורת תרבותית עתיקה, שגם הושפעה מהגאוגרפיה המגוונת להפליא. רוב המרכזים העירוניים ממוקמים ברמות הרי האנדים, אבל שטחה של קולומביה מקיף גם את יער האמזונאס, ערבות טרופיות ורצועות החוף הקריבי והשקט. מבחינה אקולוגית, קולומביה היא אחת מ-17 המדינות שמארחות את רוב זני כדור הארץ.
מקור השם

מקורה של המילה "קולומביה" בשמו של כריסטופר קולומבוס (Cristóbal Colón בספרדית, Cristoforo Colombo באיטלקית). את המילה הגה המהפכן פרנסיסקו דה מירנדה, ככינוי לכל העולם החדש, ובמיוחד לשטחים ולקולוניות שהיו תחת מרות ספרד ופורטוגל. השם אומץ לאחר מכן על ידי רפובליקת קולומביה הגדולה שהוקמה ב-1819 והורכבה משטחיה של מלכות המשנה של גרנדה החדשה (המדינות המודרניות: קולומביה, פנמה, ונצואלה ואקוודור).
בשנת 1830, כשוונצואלה ואקוודור התפצלו, אזור הקונדינאמארקה שנשאר הפך למדינה חדשה: הרפובליקה של גרנדה החדשה. בשנת 1858 גרנדה החדשה שינתה את שמה רשמית לקונפדרציה הגרנדית, ובשנת 1863 לארצות הברית של קולומביה, ולבסוף אימצה את שמה הנוכחי - רפובליקת קולומביה - בשנת 1886.
היסטוריה > במאה ה-21

ב-2002 נבחר הנשיא אלווארו אוריבה שהיה ראש עיריית מדיין ומושל אנטיוקיה. אביו של אוריבה היה חקלאי עשיר שנרצח ב-1983 בידי ה-FARC. תקופת כהונתו של אוריבה כנשיא התאפיינה באפס סובלנות כלפי ארגונים חמושים בלתי חוקיים, הן משמאל והן מימין, והן ארגוני הסמים. מדיניות זאת זכתה לגיבוי ומימון (מעל 3 מיליארד דולר) מצד הממשל האמריקאי שכונה "תוכנית קולומביה" (Plan Colombia). הביא לפירוקה של המיליציה הימנית AUC ונקט יד קשה נגד ה-FARC וה-ELN ובכך הביא להחלשות חסרת תקדים של הגרילות, וכן להורדה משמעותית של הפשיעה ולהחזרת תחושת הביטחון לאזרחים הקולומביאנים והחזרת האמון בכוחות המשטרה והצבא בקרב הציבור. במסגרת "תוכנית קולומביה" הציע אלטרנטיבות כלכליות לחקלאים מגדלי הקוקה והביא לציצמום ניכר של גידול צמח זה בשטחי המדינה. ב-2006 נבחר לכהונה שנייה ברוב חסר תקדים בהיסטוריה הפוליטית של קולומביה. במרץ 2008 כוחות הצבא הקולומביאני תקפו באקוודור וחיסלו את ראול רייס, מנהיג הזרוע הצבאי של FARC, פעולה שהביאה למשבר דיפלומטי עם אקוודור וונצואלה (תחת שלטונו הנאו-קומוניסטי של הוגו צ'אווס).
למרות ניסיונו של אוריבה להכניס תיקון לחוקה שיאפשר את הארכת כהונתו לקדנציה נוספת, בית המשפט החוקתי פסק שהדבר מנוגד לחוקה ובבחירות בשנת 2010 נבחר תומכו של אוריבה, חואן מנואל סנטוס. סנטוס החליט לשים קץ לסכסוך עם הגרילות וב-2012 חודשו שיחות השלום עם FARC ו-ELN החלשות, אך עדיין פעילות, בתיווך של מדינות אירופה ואמריקה, כהשיחות מתקיימות בקובה. ב-2015 נהרג מנהיג הגרילה המרקסיסטית הקטנה ELP.
באוגוסט 2016 נחתם, בתיווך נציגי נורווגיה וקובה, הסכם שלום בין קולומביה למחתרת ה-FARC. ב-2 באוקטובר באותה שנה התקיים בקולומביה משאל עם לאישור ההסכם. 50.23% מהבוחרים הצביעו נגד, מול 49.76% שהצביעו בעד, וההסכם נדחה.
ב-2016 פרץ משבר עם ונצואלה השכנה, על רקע המשבר הכלכלי העמוק שהיא עוברת, כאשר נשיא ונצואלה ניקולס מדורו הורה על גירוש אלפי קולומביאנים מהמדינה בטענה שהם עוסקים בהברחת מוצרי ייסוד לקולומביה ומסייעים לאופוזיציה. עשרות אלפי פליטים מוונצואלה יצרו משבר הומניטרי באזורי הגבול.
במאי 2021, על רקע המשבר הכלכלי הבינלאומי שנגרם כתוצאה ממגפת הקורונה, החלה מחאת התנגדות לרפורמה כלכלית שהייתה צפויה לגרום להעלאת מיסים. המחאות הוסלמו למאבקים אלימים בין כוחות הביטחון למפגינים, במהלכם דווחו ארגוני זכויות אדם וכלי תקשורת על עשרות הרוגים לא חמושים, בין היתר בנסיבות שיוחסו במשטרה לניסיון פריצה לבניין הקונגרס. בעקבות המחאות הודיע הנשיא איוואן דוקה כי יוותר על הרפורמה.
פוליטיקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קולומביה היא רפובליקה נשיאותית. עד לאחרונה, הנשיא נבחר יחד עם סגן הנשיא לכהונה אחת בת ארבע שנים. באוקטובר 2005, הקונגרס הקולומביאני שינה את החוקה כדי לאפשר לנשיאים להיבחר מחדש לעוד כהונה. ראשי ערים וממלאי תפקידים אחרים יכולים להיבחר לכהונה בת שלוש שנים ולא יכולים להיבחר שוב מיידית.
כלכלה

תחומי הייצוא העיקריים של קולומביה כוללים מוצרי צריכה שהייצור שלהם עתיר ידיים עובדות, נפט,[דרושה הבהרה] קפה, פחם ופרחים.
קולומביה היא אחת היצרניות הגדולות בעולם של קפה והיצואנית השנייה, אחרי הולנד, של פרחים.
במהלך השנים סבלה קולומביה משם רע שהרחיק תיירים בשל איומי ארגוני הגרילה השונים ופשיעה אלימה, במהלך השנים האחרונות האיומים והאלימות ירדו והתיירות בקולומביה מתפתחת לאחרונה במהירות. מדריך לונלי פלנט בחר בקולומביה כאחד מעשרת היעדים המומלצים בשנת 2006. היא ידועה בשל השילוב של חופים קריביים ופסיפיים יחד עם מרחבי ג'ונגל ואתרים בעלי מזג אוויר נעים בגבהים, כמו בסביבות הבירה בוגוטה, האוכל הקולומביאני, אתרים של ארכיטקטורה קולוניאלית, מוזיקה ופולקלור אינדיאני.
גאוגרפיה

קולומביה היא המדינה ה-25 בגודלה בעולם והרביעית בגודלה בדרום אמריקה. היא ממוקמת באזור הצפוני-מערבי של דרום אמריקה, והמדינות השכנות לה הן ונצואלה וברזיל במזרח, אקוודור ופרו בדרום, ופנמה בצפון-מערב. האוקיינוס האטלנטי שוכן מצפון לה, דרך הים הקריבי, ובמערבה נמצא האוקיינוס השקט. מלבד הגבולות עם המדינות בדרום אמריקה, רפובליקת קולומביה חולקת גבולות ימיים עם המדינות הקריביות - ג'מייקה, האיטי והרפובליקה הדומיניקנית, ומדינות מרכז אמריקה - הונדורס, ניקרגואה וקוסטה ריקה.
דרום המדינה מהווה חלק מיער האמזונאס, שהוא יער הגשם הטרופי הגדול בעולם. בתוך גבולותיה של קולומביה נמצא המגוון הפיזי הגדול ביותר באזור אמריקה הלטינית, בהתחשב בגודל המדינה. בקולומביה יש את המגוון הגדול ביותר של ציפורים ודו-חיים השוכנים בה, יותר מבכל מדינה בעולם - כרגע ידועים בקולומביה 1,815 זנים של ציפורים ו-583 זנים של דו-חיים. המדינה היא חלק מטבעת האש, אזור המאופיין ברעידות אדמה רבות והתפרצויות געשיות.
גאולוגית, קולומביה מורכבת משני גושים גדולים, האחד מושקע בתוך האוקיינוס האטלנטי והים הקריבי ומכסה אזור בגודל 828,660 קמ"ר, והשני הוא הקרקע הנגלית המורכבת מרכס הרי האנדים ומישורי הליאנוס, המחולקים עם ונצואלה, ומכסים אזור של בערך 1,143,748 קמ"ר. מאפייני פני השטח של קולומביה יוצרים תבניות הרים מורכבות. השליש המערבי של המדינה הוא המסובך ביותר, החל מחוף האוקיינוס השקט במערב, דרך שפלות חוף האוקיינוס המקוטעות, ובמזרחן הרי הבאודו, בין הרכסים הצרים והנמוכים ביותר בקולומביה. אחריהן נמצאות שפלות ריו אטראטו/ריו סאן ג'ואן הרחבות. בקולומביה יש רכסי הרים גבוהים המגיעים לגובה של כ-5,500 מטר מעל פני הים שכוללים פיקו קריסטובל קולון.
דמוגרפיה

נכון לשנת 2023, אוכלוסיית קולומביה מונה מעל 53 מיליון איש והיא השלישית בגודלה באמריקה הלטינית, אחרי ברזיל ומקסיקו.
תוחלת החיים במדינה היא 79 שנה (76 לגברים ו-83 לנשים) ושיעור הפריון עומד על 1.22 צאצאים לאישה.
השפה העיקרית בקולומביה היא ספרדית, אך כ-80 שפות ילידיות שונות מדוברות בקרב כחצי מיליון דוברים.
מלחמת האזרחים שהחל בשנות ה-80 של המאה ה-20 גרמה להגירה משמעותית.
דמוגרפיה > עיור

בחלקה האמצעי של המאה העשרים הייתה תנועה גדולה של אוכלוסייה מהאזורים הכפריים לערים, אך היא הואטה, ושיעור האוכלוסייה העירונית מוערך כיום עם 77.1% מהאוכלוסייה המתגוררת באזורים עירוניים, מעל הממוצע העולמי שהיה ב-2010, 51.3% לפי האומות המאוחדות.

30 ערים במדינה הן בנות 100,000 איש ויותר. בתשע הנפות של השפלה המזרחית, ששטחן הכולל 54% משטח המדינה, חיים רק 3 אחוז מן האוכלוסייה.
נכון לשנת 2021, הערים הגדולות במדינה הן בוגוטה, עם 7,715,800 תושבים, מדיין, עם 2,490,200 תושבים, קאלי, עם 2,205,700 תושבים, וברנקייה, עם 1,273,600 תושבים.
התפלגות האוכלוסייה - רוב האנשים חיים בצפון ובמערב, שם נמצאים הזדמנויות חקלאיות ומשאבי טבע; שטחי העשב העצומים של הלוס יאנוס מדרום וממזרח, המהווים כ-60% מהמדינה, מאוכלסים בדלילות. אוכלוסייה עירונית - 82.4% מסך האוכלוסייה (נכון לשנת 2023). שיעור העיור - קצב שינוי שנתי של 1.01% (הערכה לשנים 2020–2025). הערים העיקריות של קולומביה מפורטות להלן מבחינת חשיבות ומספר תושבים. נתוני האוכלוסייה הם ממפקד האוכלוסין האחרון של המחלקה האדמיניסטרטיבית הלאומית לסטטיסטיקה לשנת 2021.
דמוגרפיה > התפלגות אתנית

במדינה מתקיים גיוון אתני רב. כ-49% מן האוכלוסייה הם מסטיצו, בני תערובת של לבנים וילידי אמריקה, 37% הם לבנים ממוצא אירופי ומזרח תיכוני (לרוב ספרדי, אך קיימות גם קהילות מהגרים ממדינות אירופיות רבות), 23% הם מולאטים, בני תערובת של שחורים ולבנים, ושחורים, 3% הם בני תערובת של שחורים וילידי אמריקה וצאצאים טהורים לעמים אמריקאים ילידיים. השחורים הם צאצאי אפריקנים שהובאו כעבדים מן המאה ה-16 ועד המאה ה-19. מאז ביטול העבדות, מדיניות לאומית של "מסטיסחה" (Mestizaje) מעודדת עירוב בין קולומביאנים ממוצא אירופי, אפריקני וילידי.
דמוגרפיה > דת

נכון לשנת 2023, כ-64.8% מן התושבים הם קתולים, 18.2% הם פרוטסטנטים. 0.3% דתות אחרות (יהדות, אסלאם, בהאים ובודהיזם) ו-16.6% חסרי דת/ אתאיסטים / אגנוסטיקנים.
קיימים מיעוטים קטנים של עדי יהוה ושל מורמונים, וכן מאמינים של דתות אנימיסטיות או של שילוב בין נצרות ודתות אפריקניות או אמריקניות-ילידיות.
קהילה מוסלמית קטנה מרוכזת באזור הקריבי. הקהילה היהודית מוערכת ב-5,000 עד 10,000 איש.
הרבנים הראשיים של קולומביה היו בעבר הרב דוד שרבני, והרב אלפרדו גולדשמיט, כיום משמש בתפקיד הרב דוד משען.
ראו גם

רפובליקת קולומביה הגדולה
ארצות הברית של קולומביה
האוניברסיטה הלאומית של קולומביה
מחוזות קולומביה
יחסי ישראל–קולומביה
הערות שוליים

↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
↑  אי-פי‏, סוף ל-50 שנות מלחמה: ממשלת קולומביה והמורדים חתמו על הסכם שלום, באתר וואלה, 27 בספטמבר 2016
↑  סוכנויות הידיעות‏, תדהמה בקולומביה: האזרחים דחו את הסכם השלום במשאל העם, באתר וואלה, 3 באוקטובר 2016סוכנויות הידיעות‏, תדהמה בקולומביה: האזרחים דחו את הסכם השלום במשאל העם, באתר וואלה, 3 באוקטובר 2016
↑  קולומביה: מדינה על סף עוצר לאחר 24 הרוגים בגל של הפגנות, באתר ישראל היום
↑  עמית ולדמן, ‏קולומביה: 24 הרוגים ומאות פצועים בהפגנות נגד הממשלה, באתר ‏מאקו‏, 6 במאי 2021
↑  ראו: List of countries and dependencies by area – טבלה.
↑  "Colombia". Ethnologue.com
↑  Colombia. The World Factbook. Central Intelligence Agency.
↑  Moreno, Aliza. Conversos de origen judio en la Cartagena colonial. Universidad Javeriana, 2018
↑  "Colombia". U.S. department of State
| מדינות וטריטוריות אמריקה הדרומית |
| --- | --- | --- |
| מדינות | אורוגוואי • אקוודור • ארגנטינה • בוליביה • ברזיל • גיאנה • ונצואלה • סורינאם • פרגוואי • פרו • צ'ילה • קולומביה |  |
| טריטוריות | איי פוקלנד • גיאנה הצרפתית • איי ג'ורג'יה הדרומית ואיי סנדוויץ' הדרומיים |  |
| הקהילייה הקריבית (CARICOM) |
| --- | --- | --- |
| חברות | אנטיגואה וברבודה • בהאמה[1] • בליז • ברבדוס • גרנדה • גיאנה • ג'מייקה • דומיניקה • האיטי • טרינידד וטובגו • מונטסראט • סנט וינסנט והגרנדינים • סנט לוסיה • סנט קיטס ונוויס • סורינאם |  |
| חברות נילוות | איי הבתולה הבריטיים • איי קיימן • אנגווילה • ברמודה • איי טרקס וקייקוס |  |
| מדינות משקיפות | ארובה • ונצואלה • הרפובליקה הדומיניקנית • מקסיקו • סנט מארטן • פוארטו ריקו • קולומביה • קוראסאו |  |
[1] חברה בקהילייה אך לא בשוק המשותף
|  מרקוסור ("השוק המשותף הדרומי") |
| --- | --- | --- |
| חברות | אורוגוואי • ארגנטינה • ברזיל • ונצואלה‏1 • פרגוואי |  |
| חברות נילוות | אקוודור • בוליביה2 • גיאנה • סורינאם • פרו • צ'ילה • קולומביה |  |
| הסכמים | אמנת אסונסיון • פרוטוקול אורו פרטו • הסכם סחר חופשי ישראל-מרקוסור |  |
| מוסדות וארגונים לשיתוף פעולה | פרלמנט של מרקוסור • מרקוסיודדס • אוניברסיטת מרקוסור  הערות: 1בדצמבר 2016 הושעתה ונצואלה מהארגון. 2בתהליך קבלה כחברה מלאה. |  |
| --- | --- |
בקרת זהויות :  NLI: 987007548076305171  BIBSYS: 2079150  BNE: XX450590  BnF: cb15238514t (data)  CiNii: DA15038776  GND: 4031812-6  HDS: 003396  ICCU: TO0V052188  ISNI: 0000 0001 2314 6617  KulturNav: 9955818e-5f03-4531-8666-77fd19d4d9a7  LCCN: n79084451  MusicBrainz: 02b60d8d-7164-339d-868d-22d147d9f74a  NARA: 10035714  NCL: 003331922  NDL: 00566643  NKC: ge129616  NLK: KAB202014706  RERO: 02-A000037983  SNAC: w6hr4s20  SUDOC: 027230430  UKPARL: JnrGOjcZ  VcBA: 497/9203  VIAF: 127757650   WorldCat (עם VIAF): 127757650 
מפה של קולומביה
תחבורה בהולנד

רוכבי אופניים באמסטרדם
הולנד היא מדינה מערב אירופאית בעלת צפיפות גבוהה עם אחת המערכות התחבורה המפתוחות בעולם, בדגש על תחום האופניים. בהתאם, בהולנד יש רשת תשתיות תחבורה מודרנית וצפופה. בדוח התחרותיות הגלובלית שלו לשנים 2014–2015, הפורום הכלכלי העולמי דירג את תשתית התחבורה ההולנדית במקום הרביעי בעולם.
להולנד רשת כבישים כוללת בהיקף של 139,000 ק"מ, כולל 3,530 ק"מ של כבישים מהירים, בהולנד יש את אחת מרשתות הכבישים הצפופות בעולם; יותר צפופה מגרמניה וצרפת,אך לא צפופה כמו שכנתה הדרומית בלגיה. להולנדים יש גם רשת רכבות מפותחת, המחברת בין רוב העיירות והערים, כמו כן גם תשתית רכיבה ייעודית מקיפה, הכוללת כ-35,000 ק"מ של מסלול מופרד פיזית מתנועה ממונעת.
נמל רוטרדם הוא הנמל הימי הגדול בעולם מחוץ למזרח אסיה, והנמל הגדול ביותר באירופה. הוא מתחבר עם העורף שלו לגרמניה, שווייץ וצרפת דרך נהרות הריין והמוז. שני שלישים מכלל המשלוחים במים הפנימיים בתוך האיחוד האירופי, ו-40% מהמכולות, עוברים דרך הולנד. בנוסף, נמל אמסטרדם הוא הנמל הרביעי העמוס ביותר באירופה, לפי Eurostat.
רוכבי אופניים ב־Fietsstraat
מתן עדיפות לאופניים ב־Fietsstraat הולנדי
רכיבה על אופניים היא אמצעי תחבורה נפוץ בכל מקום בהולנד. 27% מכלל הנסיעות הן באופניים - הנתח המודאלי הגבוה ביותר מכל מדינה בעולם. יתרה מכך: 36% מההולנדים מציינים את האופניים כאמצעי התחבורה השכיח ביותר שלהם ביום טיפוסי. כ-85% מהאנשים מחזיקים לפחות אופניים אחד. בסך הכל להולנדים מוערכים לפחות 18 מיליון אופניים מתפקדים, משמע יותר מאחד לנפש, והרבה יותר מ-11.3 מיליון כלי רכב מנועי רשומים על הכביש. קילומטרג' הנסיעות המבוצעותבאופניים כמעט זהה לזה הנעשה על ידי משתמשי הרכבת.
רחוב אופניים הנקרא Fietsstraat הוא כביש שבו אופניים נחשבים לצורת התחבורה העיקרית והמועדפת ושבו מותרים מכוניות וכלי רכב ממונעים אחרים "כאורחים". העיצובים משתנים, אך רוב הדוגמאות משלבות אספלט אדום והמהירות המותרת היא 30 קמ"ש.רחובות Fietsstraat קיימים בעיקר באזורי מגורים שבהם קיימים כבישים דלי תנועה בכל מקרה. רחוב fietsstraat היה ברוב המקרים במקור כביש שהיה לו נפח תנועה נמוך לפני כן, ולכן הוסב בקלות. הם סוג חשוב של תשתית שהופך את הערים והערים בהולנד לבטוחות יותר עבור רוכבי אופניים. הם יכולים לשמש גם להפרדת מסלולים כדי לאפשר לרוכבי אופניים להימנע מכבישים עמוסים יותר ויש להם מסלולים ישירים לעיירות ודרכן.
רכבת בהולנד
הערות שוליים

↑  "Global Competitiveness Report 2014-2015 - World Economic Forum".
↑  "CIA World Factbook | Field listing: Roadways". www.cia.gov. U.S. Central Intelligence Agency. 2014. אורכב מ-המקור ב-13 ביוני 2007. נבדק ב-17 באוגוסט 2015. {{cite web}}:  (עזרה)
↑  "The Netherlands boast almost 35.000 km of cycling paths". fietsberaad.nl.
↑  "Port Statistics 2013" (PDF) (הודעה לעיתונות). Rotterdam Port Authority. 1 ביוני 2014. נבדק ב-28 ביוני 2014. {{cite press release}}:  (עזרה)
↑  "Seaports - Netherlands Foreign Investment Agency". www.nfia.com. Netherlands Foreign Investment Agency. c. 2010. נבדק ב-15 ביולי 2014. {{cite web}}:  (עזרה)
↑  תבנית:Cite CiteSeerX
↑   (Report). {{cite report}}: חסר או ריק |title= (עזרה)
↑  "Home | NL Platform".
↑  "Cycling in the Netherlands - General information". iamexpat.nl.
↑  "CBS StatLine – Motor vehicles; type, age class, 1 January (registrations)". cbs.nl. Statistics Netherlands. 31 בינואר 2018. {{cite web}}:  (עזרה)
↑  Waard, Jan van der; Jorritsma, Peter; Immers, Ben (באוקטובר 2012). "New Drivers in Mobility: What Moves the Dutch in 2012 and Beyond?" (PDF). Delft, the Netherlands: OECD International Transport Forum. אורכב מ-המקור (PDF) ב-17 בינואר 2013. נבדק ב-7 ביולי 2014. {{cite journal}}:  (עזרה); Cite journal requires |journal= (עזרה)
↑  aseasyasriding, Don’t misunderstand the Fietsstraat, As Easy As Riding A Bike, ‏2013-06-12 (באנגלית)